**A BAGázs Közhasznú Egyesület pedagógiai koncepciója és alapkészségfejlesztő programja**

A BAGázs Közhasznú Egyesület IKSZ (Iskolai Közösségi Szolgálat) programjában középiskolások egyetemista önkéntesekkel (támogatók) közösen készségfejlesztő foglalkozásokat tartanak a bagi romatelepen élő 5-13 éves gyerekeknek heti rendszerességgel. Önkénteseink változatos szakterületeken tanulnak, általában nem pedagógusok vagy szakmabeliek.

A Pedagógiai Módszertani Csoport a program szakmai koncepciójáért felel, képzéseket tart, játékgyűjteményt, feladatbankot készít, folyamatos segítséget nyújt a felmerülő pedagógiai és pszichológiai problémák megoldásához. A csoport feladata továbbá a helyi intézményekkel (helyi iskolával, óvodával, Gyermekjóléti Szolgálattal) való kapcsolattartás.

Szeretnénk bemutatni a gyerekekkel és önkéntesekkel való munka céljait és elveit, a foglalkozások és általában a program leggyakoribb nehézségeit, az önkéntesek felkészítésének, képzésének és továbbképzéseinek módszerét. Fontosnak tartjuk felvillantani a legfontosabb dilemmákat – mint a gyerekek motiválása, önkénteseink szakmaisága, korrepetálás és készségfejlesztés aránya –, amelyekre jelenleg is keressük a megoldásokat.

Szakadát Sára Prinz Dorottya

BAGázs Közhasznú Egyesület, Bag-Budapest BAGázs Közhasznú Egyesület, Bag-Budapest

Magatartástudományi Intézet, Semmelweis Egyetem ELTE Tanító- és Óvóképző Kar